Diari Oficial de la Generalitat Valenciana


Sumari del DOGV 5756, del 06-05-2008 (2008/5087)

RESOLUCIÓ de 27 de febrer de 2008, de la Direcció General d'Energia, per la qual s'atorga a Iberdrola Distribución Eléctrica, SAU autorització administrativa i aprovació del projecte d'execució per a la desviació de la línia aèria a 132 kV, doble circuit, denominada l'Eliana-Vinalesa I i II per a l'execució de les obres d'urbanització del Pla Parcial de Millora del Sòl Industrial de Vinalesa, en el terme municipal de Vinalesa, província de València. Expedient: ATLINE/2007/400/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5756

Data del DOGV
:   06-05-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/5087


Data del document
:   27-02-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vinalesa
    * subministrament d'energia elèctrica
    * empresa privada

RESOLUCIÓ de 27 de febrer de 2008, de la Direcció General d'Energia, per la qual s'atorga a Iberdrola Distribución Eléctrica, SAU autorització administrativa i aprovació del projecte d'execució per a la desviació de la línia aèria a 132 kV, doble circuit, denominada l'Eliana-Vinalesa I i II per a l'execució de les obres d'urbanització del Pla Parcial de Millora del Sòl Industrial de Vinalesa, en el terme municipal de Vinalesa, província de València. Expedient: ATLINE/2007/400/46. [2008/5087]  
Vist l'expedient amb referència ATLINE/2007/400/46, incoat pel Servici Territorial d'Energia de València a instàncies d'Iberdrola Distribución Eléctrica, SAU, amb domicili a l'efecte de notificacions al c/ Menorca, 19, 46884 València, relatiu a la sol·licitud de 6 de juny de 2007, sobre autorització administrativa i aprovació de projecte d'execució, per a la instal·lació de la desviació de la línia aèria de 132 kV, doble circuit, denominada l'Eliana-Vinalesa I i II, per a l'execució de les obres d'urbanització del Pla Parcial de Millora del Sòl Industrial de Vinalesa, en el terme municipal de Vinalesa, província de València.  
A la mencionada petició s'adjunta el projecte d'execució firmat per l'enginyer competent i visat pel col·legi oficial corresponent amb data 20 de maig de 2007.  
Vist que va ser publicat el dia 18 de desembre de 2007 en el Diari Oficial de la Comunitat Valenciana, l'anunci corresponent a la informació pública prevista en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per a ser examinat el projecte de la instal·lació i formular les reclamacions que s'estimaren oportunes.  
D'acord amb la documentació que està en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que, de conformitat amb el que establix el mencionat Decret 88/2005, va ser oficiat pel Servici Territorial d'Energia a l'Ajuntament de Vinalesa, únic afectat per la modificació sol·licitada, i s'adjunta la separata del projecte, a l'efecte d'emetre les condicions tècniques procedents. No consta en l'expedient la contestació a la sol·licitud del mencionat informe.  
Vist que d'acord amb la sol·licitud i el projecte d'execució presentats, la finalitat, que es perseguix a l'intercalar el suport i modificar la línia elèctrica referida, és la de poder dur a terme les obres per a la urbanització dels terrenys de sòl industrial situats en el terme municipal de Vinalesa.  
Vist que el Servici Territorial d'Energia de València, competent per a la instrucció de l'expedient de sol·licitud, ha informat favorablement esta.  
Vist que Iberdrola Distribución Eléctrica, SAU, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, especialment, les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés la Direcció General d'Energia competent per a la Resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a Iberdrola Distribución Eléctrica, SAU, la instal·lació per a la desviació de la línia aèria de 132 kV, doble circuit, denominada l'Eliana-Vinalesa I i II per a l'execució de les obres d'urbanització del Pla Parcial de Millora del Sòl Industrial de Vinalesa, en el terme municipal de Vinalesa, província de València, i les característiques principals del qual són les següents:  
- Traçat: entre els suports núm. 10802 i núm. 10531 de la línia existent a 132 kV l'Eliana-Vinalesa I i II, s'eleva i intercala un nou suport intermedi identificat amb el núm. 10719-A.  
- Tensió nominal: 132 kV (1ª categoria).  
- Tipologia constructiva: aèria.  
- Nombre de circuits: dos.  
- Longitud: 267 m.  
- Conductors: alumini-acer tipus LA-380 Gull, amb secció total de 381,0 mm² i dos cables de terra tipus AC-50 i secció 48,36 mm².  
- Aïlladors: format per cadenes d'amarrament amb aïllador de compòsit, tipus U120AB132 i ferratges tipus C.SSS1C.  
- Suport: d'estructura metàl·lica sobre fonament independent, constituït per angulars de costats iguals de gelosia doble galvanitzats i unions caragolades, dotat de la seua corresponent presa de terra. El nou suport intermedi citat és de la sèrie 650.  
Pressupost: 37.360,12 euros.  
Segon  
Aprovar el projecte d'execució referit a la instal·lació de la desviació de la línia autoritzada en el punt primer de la present resolució, firmat pel tècnic competent i visat pel col·legi oficial corresponent amb data 20 de maig de 2007:  
1. La instal'lació haurà de realitzar-se d'acord amb el projecte presentat.  
2. El termini d'execució de la instal'lació serà de tres mesos comptadors a partir de la notificació de la present resolució. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol'licitar una ampliació d'este per mitjà d'una sol'licitud motivada davant d'esta Direcció General d'Energia.   
3. El titular donarà compte de l'acabament de les obres al Servici Territorial d'Energia de València a l'efecte de la sol'licitud d'autorització d'explotació, a la qual s'adjuntarà un certificat de direcció i acabament d'obra subscrit pel tècnic facultatiu competent, i s'acreditarà que és de conformitat amb els reglaments tècnics en la matèria, segons s'establix en la normativa vigent per als projectes d'instal'lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
5. La present resolució s'atorga sense perjuí de les concessions i les autoritzacions que siguen necessàries, d'acord amb altres disposicions que resulten aplicables i, especialment, les relatives a l'ordenació de territori i al medi ambientContra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 27 de febrer de 2008.- El director general d'Energia: Antonio Cejalvo Lapeña.